**"Vas ales"**

*Anomis*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vas ales

mă întreb ce vrei cu mine

mă întreb ce vrei să fac

mă întreb cum e mai bine

să încerc să mă ”prefac”…

ce aştepţi Tu de la mine?

cum să fiu să-Ţi fac pe plac?

ştiu…răspunsul e în mine

dar paşii cu greu se fac…

anevoie e urcuşul

calea strâmtă de urmat –

dar Iubirea-Ţi cu arcuşul

mă ridică din păcat.

eşti ‘năuntru-mi şi-n afară,

peste tot şi nicăieri…

Doamne, fă din mine dară

Vas ales - în primăveri…